 Murrashaxu waxa uu si waafi ah u sharraxay ujeeddada ku duugan codaynta maalinta berri ah loo dareerayo, waxana uu tilmaamay in cidda dalka hoggaamin doontaa ku jirto gacmaha bulshada codkooda dhiiban doonta, Codkaasi ma aha saddexda nin uun baa la kala dooranayaaye Somaliland oo dhan baa loogu hiilinayaa, ictiraaf baynu ku doonaynaa oo caalamka ayeynu kula garnaqsanaynaa waxana aynu tusaynaa inaynu nahay umad markii saddexaad madaxweynahooda si nabadgelyo ah ku beddelaysa, taas oo dalal badan oo soo koraya ama kuwa Afrika badankoodu aanay gaadhin, arrintaasina culayskeeda ayey leedahay oo qof waliba Berri waa madaxweyne oo madaxweynihii ayuu gacantiisa ku dhisayaa, waxana laga rabaa haybaddii madaxweyne, ayuu yidhi murrashax Muuse Biixi Cabdi. 